Tadić za poboljšanje bilateralnih odnosa Srbije i Bugarske
Bugarski premijer je danas u Beogradu razgovarao sa najvišim srpskim zvaničnicima o saradnji dve zemlje
Premijer Bugarske Bojko Borisov doputovao u posetu Beogradu i razgovarao sa predsednikom Borisom Tadićem i premijerom Mirkom Cvetkovićem. Ministri policije Bugarske i Srbije potpisali sporazum o formiranju zajedničkog kontakt centra za saradnju policije i carine. Mirko Cvetković i Bojko Borisov, premijeri Srbije i Bugarske razgovarali su danas u Beogradu o evropskim integracijama regiona, kao i o poboljšanju, pre svega ekonomskih odnosa i zajedničkoj borbi protiv organizovanog kriminala. Istovremeno, ministri policije dve zemlje, Ivica Dačić i Cvetan Cvetanov, potpisali su sporazum o osnivanju zajedničkog kontakt centra za saradnju policije i carine. Kako je istakao premijer Bugarske ovaj sporazum omogućava međusobnu saradnju nadležnih službi dveju zemalja i razmenu podataka u realnom vremenu u cilju borbe protiv šverca narkotika, duvana, ljudi i organizovanog kriminala uopšte: " Dva premijera su, kako je rekao Cvetković, razgovarali i o evropskim integracijama Srbije, poboljšanju međusobne trgovine i investicija, kao i mogućim zajedničkim projektima u energetici–zajedničkoj hidro-centrali na Dunavu i eventualnom učešću Srbije u izgradnji nuklearke u Bugarskoj: ", naglasio je srpski premijer. Sa premijerom Bugarske večeras je razgovarao i predsednik Srbije Boris Tadić, koji je ocenio da su bugarsko priznanje nezavisnosti Kosova, kao i veoma aktivna podrška Bugarske kosovskim Albancima u okviru regionalnih i evropskih organizacija ozbiljno uzdrmali odnose sa Srbijom. Kako je saopštila pres služba predsednika, Tadić je Borisovu preneo spremnost Srbije da sa bugarskom vladom intenzivno radi na vraćanju bilateralnih odnosa na najviši nivo i izrazio očekivanje da će Bugarska pokazati ubuduće mnogo veću uzdržanost prema Kosovu.